Ɣas akken mxallafent (acku yal yiwet deg-sent amek tbennu tidmi) ur ttemyeɛzalent ara. Ass yecban ass-a, ulac di ddunit timetti ideg ur tettili ara timawit d tama n tira. Dacu kan, llant timettiyin tettuqet deg-sent timawit, llant tiyeḍ tettuqqet deg-sen tira.1 Ɣer tama n tbadut-agi tamezwarut, ad d-naf tamuɣli nniḍen i tticuban , d tin i d- yeffka Jean Louis Calvet ɣef timawit d tira yettemkemmalen, ta ur tezmir ad tidir mebla tayeḍ deg wawal-is: Ɣas akken ilaq ad nessegzi ayen ad d-ibanen deg ijerriden-agi timawit ur tettidir ara akked tirawit, maca ad dnaf ayagi ur iṣeḥḥa ara imi ansay n timawit ur yelli ara mgal udmawen n tira.2